บรรยากาศการท่องเที่ยวช่วงวันหยุดยาว 3 วัน นักท่องเที่ยวบนยอดดอยอินทนนท์ยังคงคึกคัก สัมผัสอุณหภูมิต่ำสุด 9 องศาเซลเซียส
บรรยากาศการท่องเที่ยวช่วงวันหยุดยาว 3 วัน นักท่องเที่ยวบนยอดดอยอินทนนท์ยังคงคึกคัก สัมผัสอุณหภูมิต่ำสุด 9 องศา    บรรยากาศการท่องเที่ยวในช่วงวันหยุดยาว 3 วัน บนดอยอินทนนท์ จังหวัดเชียงใหม่ ยังคงมีนักท่องเที่ยวทั้งชาวไทยและชาวต่างประเทศ เดินทางมาชมความสวยงามของวิวทิวทัศน์ ที่เขียวขจีในช่วงฤดูฝนอย่างต่อเนื่อง โดยอุณหภูมิบนยอดดอยอินทนนท์ เช้าวันนี้ (29 ก.ค. 62) อยู่ที่ 9 องศาเซลเซียส ส่วนที่จุดชมวิวกิ่วแม่ปาน อุณหภูมิ 12 องศาเซลเซียส นักท่องเที่ยวชาวไทยส่วนใหญ่นิยมมาท่องเที่ยวมาเป็นครอบครัว และในกลุ่มเพื่อน เพื่อสัมผัสอากาศหนาว พร้อมรอชมดวงอาทิตย์ขึ้น ซึ่งในช่วงหน้าฝน นักท่องเที่ยวจะได้สัมผัสถึงป่าไม้ที่เขียวขจี ความอุดมสมบูรณ์ของพรรณไม้ต่างๆ ช่วงกรีนซีซั่นอย่างแท้จริง นักท่องเที่ยวส่วนหนึ่งจึงนิยมมาเที่ยวในช่วงนี้ เพราะสถานที่ท่องเที่ยวจะมีธรรมชาติที่มีความสวยงามที่แตกต่างกันไปในแต่ละฤดู